Projekts

LATVIJAS REPUBLIKAS MINISTRU KABINETS

2015.gada Noteikumi Nr.

Rīgā (prot. Nr. .§)

**Grozījumi Ministru kabineta 2014. gada 12. augusta noteikumos Nr. 471 „Parakstu vākšanas tiešsaistes sistēmu drošības un tehniskās prasības”**

*Izdoti saskaņā ar likuma „Par tautas nobalsošanu,*

*likumu ierosināšanu un Eiropas pilsoņu iniciatīvu”*

 *22. panta piekto daļu*

Izdarīt Ministru kabineta 2014. gada 12. augusta noteikumos Nr. 471 „Parakstu vākšanas tiešsaistes sistēmu drošības un tehniskās prasības” (Latvijas Vēstnesis, 2014, 165.nr, 2015, 116. nr.) šādus grozījumus:

1. Izteikt 22. punktu šādā redakcijā:

„22. Portāla parakstu vākšanas tiešsaistes sistēma parakstu vākšanai izmanto teksta datni UTF-8 kodējumā, kas satur tādu pašu informāciju kā komisijas apstiprinātā parauga veidlapa.”

1. Papildināt noteikumus ar 22.1 punktu šādā redakcijā:

„22.1 Atbilstoši Elektronisko dokumentu likumam privātpersonas parakstu vākšanas tiešsaistes sistēma parakstu vākšanai izmanto elektroniski parakstītu teksta datni UTF-8 kodējumā, kas satur tādu pašu informāciju kā komisijas apstiprinātā parauga veidlapa.”

1. Aizstāt 23. un 25. punktā skaitli un vārdu „22. punktā” ar skaitļiem un vārdiem “22. un 22.1 punktos”.
2. Izteikt 26. punktu šādā redakcijā:

„26. Portāla parakstu vākšanas tiešsaistes sistēmas pārzinis nodrošina šo noteikumu 22.punktā minētās datnes parakstītāja elektronisko identifikāciju, izmantojot portālā pieejamos elektronisko identifikācijas pakalpojuma sniedzēju pakalpojumus un datnes elektronisko parakstīšanu. Portāla parakstu vākšanas tiešsaistes sistēmas turētājs nodrošina, ka šo noteikumu 22. punktā minētā datne tiek noformēta parakstītā XAdES-T formāta datnē, kas satur vismaz šādus datus:

26.1. šo noteikumu 22. punktā minētā datne;

26.2. šo noteikumu 22. punktā minētās datnes parakstītāja vārds (vārdi), uzvārds un personas kods;

26.3. jaucējvērtības norāde uz parakstu vākšanas tiešsaistes sistēmas saņemto autentifikācijas apliecinājumu;

26.4. parakstu vākšanas izpildes transakcijas numurs;

26.5. apliecinājumu par šo noteikumu 22. punktā minētās datnes autentiskumu un laiku, ko nodrošina parakstu vākšanas tiešsaistes sistēma.”

1. Papildināt noteikumus ar 26.1 punktu šādā redakcijā:

“26.1 Portāla parakstu vākšanas tiešsaistes sistēmas pazinis nodrošina iespēju šo noteikumu 22.punktā minēto datni fiziskai personai izvēlēties parakstīt arī ar drošu elektronisko parakstu un laika zīmogu.”

1. Papildināt noteikumus ar 26.2 punktu šādā redakcijā:

„26.2 Privātpersonas parakstu vākšanas tiešsaistes sistēma nodrošina iespēju fiziskai personai šo noteikumu 22.1 punktā minēto datni parakstīt ar drošu elektronisko parakstu un laika zīmogu.”

1. Izteikt 31. punktu šādā redakcijā:

“31. Portāla un privātpersonas parakstu vākšanas tiešsaistes sistēmā savāktie paraksti iesniedzami komisijai tiešsaistē, izmantojot komisijas pārziņā esošu drošu tīmekļa saskarni, kuras aprakstu un pirmkoda piemērus komisija publicē savā tīmekļa vietnē. Saskarnes saņemto un nosūtīto datu struktūru XML shēmas veidā publicē Valsts informācijas sistēmas savietotāja XML shēmu katalogā, ievērojot Valsts informācijas sistēmas savietotāja noteiktās vadlīnijas.”

1. Aizstāt 33. punktā skaitli un vārdu „22. punktā” ar skaitļiem un vārdiem “22. un 22.1 punktos”.

Šie noteikumi stājas spēkā 2016.gada 1.martā.

Ministru prezidente L.Straujuma

Vides aizsardzības un

reģionālās attīstības ministrs K.Gerhards

Iesniedzējs:

vides aizsardzības un

reģionālās attīstības ministrs K.Gerhards

Vīza:

valsts sekretāra p.i.,

valsts sekretāra vietniece E.Turka

14.12.2015. 10:50

I.Gaile

Inese.gaile@varam.gov.lv, 67026546